14-jarige verdwyn in Oos-KaapRochelle Prins (Foto verskaf deur SAPD Oos-Kaap) Die polisie in Kariega in die Oos-Kaap vra die gemeenskap se hulp om ŉ 14-jarige tiener op te spoor wat Vrydagoggend as vermis aangemeld is. Rochelle Prins en haar 16-jarige sussie kuier die skoolvakansie by hul ma in Kariega, sê kol. Priscilla Naidu, woordvoerder van die polisie. “Hul pa het hulle verlede week Sondag (3 Oktober) by die huis in Lower Drosdystraat afgelaai.” Die tieners bly gewoonlik saam met hul pa in Gqeberha (Port Elizabeth). “Die gesin is Donderdagaand bed toe. Die ma het Vrydagoggend opgemerk Rochelle word vermis. Haar sak met klere het ook verdwyn. Sy het ŉ brief vir haar pa gelos.” Dit is nie bekend watter klere sy gedra het toe sy die huis verlaat het nie. Enigiemand met inligting oor Rochelle word versoek om speurder ao. Patrick Ndoni te kontak by 072 732 4847. Alle inligting sal vertroulik hanteer word en persone kan anoniem bly. Rochelle Prins (Foto verskaf deur SAPD Oos-Kaap)